Zhantas/Cleaned-Kyrgyz_Wikipedia huggingface dataset:
Жапаркулов Сайымбек

Жапаркулов Сайымбек (1938, Үлгү айылы - 1999-ж. Кожомкул кыштагы) - дасыккан эл агартуучу, жетекчи кызматкер.
 
Кыргыз мамлекеттик университетинин тарых факультетин бүтүргөн (1961).
Эмгек жолун Нарын облусунун Жумгал районундагы Көл-Арык орто мектебинде тарых мугалими болуп баштаган.

Кийинчерээк Нарын шаарында кесиптик билим берүүчү окуу жайында директордун орун басары, 1965-68-жылдары Калинин районундагы «Тельман» атындагы мектепте мугалим, 1969-ж. 8-Март кыштагындагы С. Мырзакматов атындагы орто мектепте окуу бөлүмүнүн башчысы, 1972-77-жылдары мектеп директору болуп иштеген.
1977-жылдан өмүрүнүн акырына чейин аскердик башталгыч даярдык боюнча жана тарых мугалими болуп эмгектенген.

1974-ж. «Эл агартуунун отличниги» наамы ыйгарылган.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жандралиев Эмилгазы

Жандралиев Эмилгазы (5. 5. 1926, Суусамыр өрөөнү, Үч-Эмчек жайлоосу - 7. 3.
2006, Панфилов району, Букара кыштагы) - алгачкы агартуучу.
 
 Эмгек ардагери.
 Фрунзедеги № 5 мектепти (1943), андан соң мугалимдер окуу жайын бүтүргөн (1946).
 Эмгек жолун ошол эле жылы Панфилов районундагы Күрпүлдөк кыштагында мугалим болуп баштаган.
 Кийинчерээк Эркин-Сай орто мектебинде мугалим, партиялык уюмдун катчысы болуп эмгектнип, 1989-жылы ардактуу эс алууга чыккан.
 Теги суусамырлык, токтогон уруусунан.
 Белек байдын тукуму.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жандралиев Жекшен Эмилгазиевич

Жандралиев Жекшен Эмилгазиевич (28. 2. 1956-ж. туулган, Панфилов району, Букара кыштагы) - укук коргоочу.
 
Кыргыз мамлекеттик университетинин юридика факультетин бүтүргөн (1985).
Эмгек жолун ошол эле жылы Калинин (Жайыл) райондук сотунда стажёр болуп баштаган.

1986-жылдын башынан Адилет министрлигинде улук косультант (1987), Калинин райондук сотунун судьясы (198791), ошол эле жерде соттун төрагасы (1991-96), Токмок шаардык сотунун (1996-99), Ош облустук сотунун (1999-2003) төрагасы, Кыргыз Республикасынын Жогорку сотунун төрагасынын кеңешчиси болуп эмгектенген.
2005-жылдын июну
нан Кыргыз Республикасынын Жогорку сотунун аппарат жетекчиси болуп иштеп келе жатат.
Кыргыз Республикасынын (2008) жана Жогорку сотунун (2007) Ардак грамоталарын, Россия менен Кыргызстандын ортосундагы мамилелерди чыңдоого жана өнүктүрүүгө кошкон салымы үчүн II даражадагы Улуу Петр ордени менен сыйланган.

Россия Федерадиясынын коопсуздук жана укук коргоо академиясынын анык мүчөсү - академик болуп шайланган.
Шанхай кызматташтык уюмунун мүчөлүгүнө кирген мамлекеттердин Жогорку сотторунун төрагаларынын IV жыйынын даярдоодо жана өткөрүүдө активдүү катышкандыгы үчүн Кыргыз Республикасынын Жогорку сотунун төрагасы буйрук менен алкыш жарыялаган.
Теги суусамырлык, токтогон уруусунан.

Белек байдын чөбөрөсү.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жангазы уулу Конушалы

Жангазы уулу Конушалы (1887, Суусамыр өрөөнү, Кара-Суу кыштоосу - 1972, ошол эле жер) - уста.
 
Ал негизинен атка така, мык, соко ж. б. тиричиликке керектүү темир шаймандарын жасаган.

Улуу Ата-Мекендик согуш мезгилинде 2-жолу тегирмен куруп, ун, талкан тартып, элди ачарчылыктан сактап калууда чоң күч болгон.
Устачылык менен эле чектелип калбай, табыпчылык менен алектенип, элге дем да салган.
Конушалы устанын уулу Султанбек, небереси Мыктыбек ата өнөрүн улашкан.
Өйдөчекти уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жангазиев Мыктыбек Султанбекович

Жангазиев Мыктыбек Султанбекович (4. 10. 1957-ж. туулган, Кожомкул кыштагы) - элдик дарыгер, табып.
 
 Кесиби зоотехник.
 Кант районундагы Фрунзе айыл чарба техникумунун зоотехника бөлүмүн (1984) жана К. И. Скрябин атындагы айыл чарба институтун сырттан окуп бүтүргөн (1992).
 1976-77-жылдары Советтик Армиянын катарында Приморьеде кызмат өтөйт.
 Эмгек жолун 1977-ж. Суусамырдагы кой чарба башкы бирикмесинде (ГОО) айдоочу болуп баштаган.
 Кийинчерээк «Кызыл-Ой» совхозунда кампа башчысы, профсоюз уюмунун төрагасы (1979-85), партиялык уюмдун катчысы (198589) жана мал чарба тармагында башкаруучу (1988-89) болуп эмгектенген.
 1989-92-жылдары Суусамыр районундагы «Каракол» совхозунда башкы зоотехник, профсоюз уюмунун төрагасы болгон.
 1996-99-жылдары «Өйдөчекти» дыйкан чарбасын башкарат жана Кожомкул кыштагына айыл башчысы болуп шайланат.
 Кийинки жылдары элдик табыпчылык менен алектенет.
 Өзгөчө сынык менен чыгып кеткен ооруларды кылдаттык менен ордуна салып айыктырат.
 Бишкектеги «Бейиш» борборунан «укалоочу» күбөлүгүн алган.
 Өйдөчекти Уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жаманкулов Кошкоро

Жаманкулов Кошкоро (3. 3. 1924-ж. туулган, Суусамыр өрөөнү) - согуштун жана эмгектин ардагери.
 
 Улуу Ата-Мекендик согуштун катышуучусу жана II топтогу майып.
 Нарын шаарындагы педагогикалык окуу жайын бүтүргөн (1947).
 1942-ж. согушка жөнөтүлгөн.
 Ал Ленинград (1943), З-Беларус (1943), кайрадан Ленинград фронтторунда (19-март 1945-ж.) болуп, согушка катышкан.
 1945-жылдын 19-октябрында жеңиш менен мекенине кайтып келген.
 Согушта көрсөткөн эрдиктери үчүн «Ата Мекендик согуштун» I, II даражадагы ордендери, «1941-45-жылдары Улуу Ата-Мекендик согушта Германияны жеңгендиги үчүн» (20. 6. 1946), «Эмгектеги каармандыгы» (20. 8. 1946), «Жуков» (19. 2. 1996-жылдары) жана юбилейлик (9 жолу) медалдары менен сыйланган.
 Согуштан кийин Тунук орто мектебинде дене тарбия мугалими, 1952-54-жылдары 1-Май орто мектебинде мугалим, 1954-70-жылдары Кайсар айылындагы Ленин колхозунун бөлүмүндө жумушчу болуп иштеген.
 Учурда ардактуу эс алууда.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Жакыпбеков Ишенбек

Жакыпбеков Ишенбек (15. 12. 1952-ж. туулган, Суусамыр өрөөнү, Тунук кыштагы) - техника илимдеринин кандидаты.
 
Фрунзедеги политехникалык институтун (1974) жана Москва шаарындагы СССР курулуш комитетинин алдындагы аспирантураны бүтүргөн (1980).
1974-80-жылдары ФПИде мугалим, доцент (1997), илим изилдөө лабораториясынын башчысы болгон.
Ал 40тан ашык илимий макалалардын автору.

Учурда Кыргыз Республикасынын бильярд-спорту федерациясынын вице-президенти.
Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Дюшеналиев Божо

Дюшеналиев Божо (туурасы Дүйшөналиев; 1934-ж. туулган, Суусамыр кыштагы) - медицина илимдеринин кандидаты (1969).
 
 Медицана институтунун дарылоо факультетин бүтүргөн (1957).
 Ал 1957-63-жылдары Жалал-Абад шаарындагы ооруканада хирург жана бейтапкана (поликлиника) башчысы болгон.
 1963-жылдан медициналык институттун госпиталдык хирургия кафедрасында клиникалык ординатор, андан кийин аспирант.
 1969-жылдан 2004-жылга чейин Иса Ахунбаев атындагы медициналык академияда окутуучу, улук окутуучу болуп иштеген.
 1997- 2000-жылдары улуттук хирургия борборунда уюштуруу методикалык бөлүмдү жетектеген.
 2004-жылдан Бишкектеги көп тармактуу клиникада консультант болуп иштеп жатат.
 Ал 50гө жакын илимий эмгектин, методикалык көрсөтмөнүн жана монографиянын автору.
 Негизги эмгеги боор ооруларын хирургиялык жол менен айыктырууга арналган.
 Кыргыз ССР Жогорку Советинин Грамотасын, Кыргыз Мамлекеттик медициналык институттун жана Кыргыз советтик профсоюз комитетинин ардак грамоталары, «Эмгек ардагери» медалы менен сыйланган.
 Фрунзе шаардык советине депутат болуп шайланган.
 Шаболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Дүрбөлова Күлүшкан

Дүрбөлова Күлүшкан (20. 1. 1941-ж. туулган, Тоң району, Кажы-Сай шаарчасы) - саламаттыкты сактоонун отличниги (1979), эмгек ардагери (1984) жана 1-категориядагы акушерка.
 
 Фрунзе шаарындагы медициналык орто окуу жайын бүтүргөн (1960).
 Эмгек жолун Суусамыр участкалык ооруканасында акушерка болуп баштаган.
 2002-ж. ардактуу эс алууга кеткен.
 Оорукананын, Саламаттык сактоо министрлигинин көптөгөн Ардак грамоталары менен сыйланган.
 «Эмгекардагери» медалынын ээси.
 Жайыл райондук кеңешинин 2-жолку чакырылышына депутат болуп шайланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Дүрбөлов Насиржан

Дүрбөлов Насиржан (3. 5. 1937-ж. туулган, Нарын облусу, Жумгал району, Тунук кыштагы) - мал чарбасынын чыгаан адиси, Кыргызстан айыл чарба институтунун ветеринария факультетин бүтүргөн (1961).
 
Эмгек жолун Калинин районунун ветернария станциясына баш ийген Суусамырдагы ветеринария дарылоо мекемесинин башчысы болуп баштаган.
Суусамыр өзүнчө район болуп уюшулганда 1992 - 1994-жылдары райондун башкы ветернария врачы болуп иштеген.

Лениндин 100 жылдык юбилейлик медалы жана 2004-ж. «Айыл чарбасынын отличниги» төш белгиси менен сыйланган.

Бир нече жолу Суусамыр айылдык кеңешине депутаттыкка, партиянын Жайыл райондук комитетинин мүчөлүгунө 2 жолу шайланган.
1987-ж. Бүткүл Союздук мелдештин жеңүүчүсү болуп, КПСС БКнын, СССР министрлер советинин, ЛКЖС БКнын ардак грамоталарынын ээси.

2008-ж. Суусамыр кыштагындагы көчөгө анын ысмы ыйгарылган.
Учурда ардактуу эс алууда.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Дубанаева Мырзабү Качкынбаевна

Дубанаева Мырзабү Качкынбаевна (25. 12. 1957-ж. туулган, Суусамыр кыштагы) - эл агартуунун отличниги (2006), жогорку категориядагы мугалим.
 
 Фрунзедеги кыз-келиндер институтунун чет тилдер факультетин бүтүргөн (1979).
 Эмгек жолун Түркмөн орто мектебинде мугалими болуп баштаган.
 2003-жылдан тарбия иштери боюнча директордун орун басары.
 Райондук, облустук, Билим берүү министрлигинин грамоталары менен сыйланган.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Долдоев Садыржан

Долдоев Садыржан (7.5. 1952-ж. туулган, Кайсар айылы - жетекчи кызматкер.
 
Ташкен шаарындагы Электротехникалык байланыш институтун бүтургөн (1978).
1971-73-жылдары Советтик Армияда кызмат өтөйт.

Эмгек жолун байланыш бөлүмүндө оңдоочу, кийинчерээк Калинин, Панфилов райондорунун байланыш бөлүмдөрүндө инженер, 1985-жылдан Панфилов, КараБуура райондорунда байланыш бөлүмүнүн башчысы, 1994-2003-жылдары «Кыргызтелеком» Ачык акционердик коомунун Талас облустук фшшалынын башкы директору, 2003-жылдан Чүй облусунун Москва райондук филиалында директор болуп иштеп келе жатат.

1995-2000-жылдары Талас облусунун Маймак шаарча кеңешинин депутаты болуп шайланган.
«Манас 1000» жана «Ош 3000» юбилейлик медалдары менен сыйланган.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Додонов Надырбек

Додонов Надырбек (17. 5. 1941-ж. туулган, Кызыл-Ой кыштагы) - өнөр жай жана соода кызматкери, Фрунзедеги кооперация техникумун (1959), Самарканддагы кооперация институтун бүтүргөн (1970).
 
 1964-85-жылдарда соода системасында эмгектенген.
 1985-89-жылдары Даярдоо министрлигинде башкы адис, 
 1989-2003-жылдары Сокулук районундагы Шопоков шаарында нан заводунун директору болуп иштеген.
 2003-жылдан ардактуу эс алууда.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Добулбаев Сапарбек

Добулбаев Сапарбек (15. 3. 1924, Ой-Кайың кыштоосу - 2006, Тунук кыштагы) - согуштун жана эмгектин ардагери.
 
Улуу Ата-Мекендик согуштун катышуучусу.
Аскерден 1948-жылдары кайткан.
Согуш мезгилинде немистик-фашисттик баскынчыларга каршы 248-полктун курамында согушкан.

«1941-1945-жылдары Улуу Ата-Мекендик согушта Германияны жеңгендиги үчүн» медалы менен сыйланган.
Согуштан кийин дүкөнчү, колхоздо ферма башчысы, бригадир жана Суусамыр МЖСинде комендант, кампачы болуп иштеген.
Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Деркембаев Казыбек Асанович

Деркенбаев Казыбек Асанович (25.08. 1956, Нарын облусу, Тянь-Шань району, Эмгекчил айылы - 2005, ошол эле жер) - мамлекеттик жана коомдук ишмер.
 
 К. И. Скрябин атындагы Кыргыз айыл чарба институтун бүтүргөн (1978).
 Эмгек жолун ошол эле жылы институтта кенже илимий кызматкер болуп баштаган. Кийинчерээк Нарын облусунун Кочкор районунда агроном (1979-82), 
 башкы агроном, Нарын облустук айыл чарба башкармалыгында бөлүм башчы (1982-85), 
 Суусамыр совхозунда директор (1985-91), 
 Ысык-Көл - Нарын облустук айыл чарба башкармалыгында начальниктин орун басары, «Долон» эл аралык бизнез борборунун директору (1991-96), 
 президенти, Нарын эркин экономикалык зонада генералдык директор (1996 -99), 
 Нарын облустук администрациясынын башчысынын орун басары (1996-97),
 Нарын райондук администрация башчысы - акими болуп иштеген.
 Кыргыз ССР Жогорку Советинин Ардак грамотасы (1985), Манас эпосуна 1000 жыл эстелик медалы менен сыйланган (1995).
 Нарын, Ысык-Көл облустарынын эл депутаты болуп 2 жолу шайланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Данияров Жусупакмат

Данияров Жусупакмат (1915, Суусамыр, Ак-Мойнок кыштоосу - 1986, Кожомкул кыштагы) - согуштун жана эмгектин ардагери.
 
Алгач Суусамырда колхоздун ар кандай жумуштарында иштеген.
45-жылдары Улуу Ата-Мекендик согушка катышып, 2-топтогу майып болуп келген.

Согуштан кийин Суусамыр - Жумгал автомобиль жол курулушунда, 1968-77-жылдары Кожомкул кыштагьгада сатуучу болуп эмгектенген.
1951-ж. Кыргыз Республикасынын Жогорку Кенешинин президиумунун Ардак грамотасы менен сыйланган.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Данияр Мураталы уулу

Данияр Мураталы уулу (1880, Суусамыр өрөөнү, Ак-Мойнок кыштоосу - 1960, Жумгал району, Чаек кыштагы) - суусамырлык саяктардын белгилүү манабы.
 
Кыргыз элинин тарыхын жакшы билген санжырачы болгон.
Даниярдын атасы Муратаалы Абадан уулу 50 жашында чечек оорусунан каза болот (1854-1904).
Атасынын көзү өткөн соң, 24 жашында, анын ордуна бий шайланат.
Анын тогуз бир тууганы (7 эркек жана 2 кыз) болгон.
Инилери Мырзакмат менен Үсөналыны Пишпектен жана Ташкенден окутат.
Өзүнөн Расия деген бир кыз болгон.

Үч бир тууган инилеринин үч баласын, Жусупакматты (Насыке уулу), Сапарбекти (Мырзакмат уулу), Майдинди (Төралы уулу) багып-тарбиялаган.
Өзү эмгекчил, сыпаа адам болгон.
Кол өнөрчүлүк менен да алектенген.
Ал жыгачтан кашык, чөйчөк, тепши, соку, сокбилек, ээр жасаган.
Киште (шахмат) ойногонду мыкты билген.
Атасы Муратаалы да акылгөй, элге кеңири белгилүү манаптардан болгон.

Байбичеси Жериндиге токолунан төрөлгөн Төралыны, токолу Айымканга байбичесинен төрөлгөн Райылда деген кызды бактырып чонойткон экен.
Азыркы учурга чейин Муратаалынын эки аялынан тараган тукумдары ынтымакта жашап келишет.
Данияр бий башка уруулардын мыктылары менен да тыгыз байланышта болуп, кудасөөк, досчулук сыйлуу мамиледе болгон.
Мырзабек болуш Данияр бийдин атасынын кан досу болгон, Түркмөн болуш кудасы, Биялы бий агасы жана сыйлаган адамы, токтогулдук манап Эсенжан күйөө баласы, суусамырлык Белек бай кудасы, Шааболот уруусунун манабы Мамыткан досу, кудасы болгон.
Улуу акын Токтогул Сатылганов ал жалгыз кызы Расияны турмушка узатканда Суусамырга келип, күнүтүнү ырдап турган экен.
1929-ж. жалпы эле мВнаптар менен бирге Казакстандын Меркесине жер которушат.
Ал жактан 1932-жылдары кайтып келип, өмүрүнүн акырына чейин Суусамырда жашаган.

Ушундан кийин да суусамыр эли, Даниярга элдик сот катары кайрылып, чыр-чатак маселелерин калыс чечип алып турган.
Кийинки жылдары Жумгалда Мырзакматов Сапарбектин колунда туруп, Чаек айылындагы мечитте бешим намаз окуп жаткан учурда каза болгон.
Сөөгү Суусамырга алынып келип, Капкан-Таш көрүстөнүнө коюлган.
Жаратылышынан сыпайы, билимдүү, маданияты бийик, өтө калыс адам жана санжырачы катары элдин эсинде түбөлүккө сакталып калды.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Дадаев Кадырбек

Дадаев Кадырбек (5. 5. 1947, Кызыл-Ой кыштагы - 2004, ошол эле жер) - дасыккан педагог, жетекчи кызматкер.
 
 Кыргыз мамлекеттик университетинин тарых факультетин бүтүргөн (1971).
 Ал 1971-73-жылдары Ыраакы Чыгышта Советтик Армияда кызмат өтөп, улук лейтенант наамын алган.
 1973-ж. Фрунзе орто мектебинде директордун тарбия иштери боюнча орун басары, 1975-88-жылдары директору болуп иштеген.
 2009-ж. ошол мектептин тарых кабинетинде анын өмүр баянын, жасаган эмгегин баяндаган бурч уюштурулган.
 Кожотай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Давиденко Геннадий Валерьевич

Давиденко Геннадий Валерьевич (13. 3. 1948-ж. туулган, Панфилов району, Тельман кыштагы) - партиялык жана мамлекеттик кызматьсер, айыл чарбасына эмгек сиңирген ишмер (1995), 3-класстагы мамлекеттик кеңешчи (2001) жана Кыргыз Республикасынын эл агартуусунун, граждандык коргонуусунун, дене тарбия жана спортунун отличниги.
 
 Коомдук ишмер. Бишкектеги К. И. Скрябин атындагы Кыргыз мамлекеттик айыл чарба (1971) жана Алматыдагы (Казакстан) Экономика жана башкаруу институттарын бүтүргөн (1990).
 Эмгек жолун 1971-ж. Калинин (Жайыл) районундагы «Орок жана Балка» колхозунда өнөркананын башчысы болуп иштөөдөн баштаган.
 1973-76-жылдары Ленин колхозунда башкы инженер, 1975-76-жылдары Советтик Армиянын катарында ротанын командиринин орун басары болуп кызмат өтөгөн.
 1977-87-жылдары ошол эле Ленин колхозунда партиялык уюмдун катчысы, Калинин районундагы «Чүй» совхозунун директору, РАПОнун башкармасы, 1987-92-жылдары Түп жана Калинин райондорунда райондук аткаруу комитеттеринин төрагасы жана райондук партия комитетинин Бкатчысы, 1992-2005-жылдары Панфилов, Москва, Ысык-Ата, Жайыл райондорунда мамлекеттик администрация башчысы - аким болуп иштеп келген.
 Жайыл районунун жана Суусамыр өрөөнүнүн социалдык, экономикалык, маданий өнүгүүсүнө өз салымын кошуп келет.
 Учурда Бишкектеги «Континет» компаниясында башкы директорунун орун басары болуп иштөөдө.
 Ал «Ардак Белгиси» ордени (1986), «Манас 1000» (1995), «Даңк» медалы (2002), «Кыргыз милициясына 75 жыл», «Кыргыз Республикасынын куралдуу күчтөрүнө 10 жыл» юбилейлик медалдары менен сыйланган.
 Облустук кеңештерге жана Кыргыз Республикасынын Жогорку Кеңешине депутат болуп шайланган.

 Колдонулган адабияттар 
 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бурканбаев Үсөн Оросканович

Бурканбаев Үсөн Оросканович (25. 8. 1952-ж. туулган, Кызыл-Ой кыштагы) - эл агартуунун отличниги (2003), жетекчи кызматкер.
 
 Кыргыз мамлекеттик дене тарбия институтун бүтүргөн (1976).
 Эмгек жолун 1968-ж. Суусамыр МЖСинде механизатор болуп баштаган.
 1976-жылдан Суусамыр орто мектебинде дене тарбия мугалими, 1979-84-жылдары мектептин кесиптик бирлигинин төрагасы, 1989-жылдан - 1992-жылга чейин директордун орун басары, 1992-жылдан Суусамыр орто мектебинин директору.
 2003-08-жылдары АРИСке төрага болуп шайланган.
 1998-2003-жылдары Суусамыр айылдык кеңешинин депутаты болгон.
 Суусамыр айыл кеңешинин, Жайыл райондук мамлекеттик администрациясынын жана билим берүу бөлүмүнүн, Чүй облустук билим берүү башкармалыгынын жана Кыргыз Республикасынын Билим берүү министрлигинин Ардак грамоталары менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Булан уулу Апыш

Булан уулу Апыш (1880, Суусамыр өрөөнү, Жоо-Жүрөк жайлоосу - 1962, 8-Март кыштагы) - жыгач менен темирди бирдей кармаган, колунан көөрү төгүлгөн уста.
Зергерчилик менен да алектенген.
 
 Ошондой эле табыпчылык да кылып, сыныкты ордуна салып, шак-шак коюп, сакоону (жара) да айыктырган.
 Кара-Суу деген жерге тегирмен куруп, ал «Апыштын тегирмени» деп аталып калган.
 Анын калдыгы ушул кезге чейин сакталып келүүдө.
 Темирди көрүккө салып эритип, андан чыккан жалындан кайсы темир экенин аныктаган.
 Ал темирден атка така, мык, мала, соко, кулпу, ага ачкыч, кишен, алтын менен күмүштөн аялдардын зер буюмдарын (шакек, сөйкө, чач учтук, чолпу ж. б.), жыгачтан ээр чаап (кыргыз ээр, курама ээр), чана, челек, үкөк, чөйчөк ж. б. үй буюмдарын жасаган.
 Ат жабдыктардын бардык түрүн (кээде күмүш чөгөрүп) даярдаган.
 Жаныш уруусунан.
 Ушул эле уруудан чыккан Чаштыбек уста «биз жаныш уруусунун уста кулундары самолёт көрсөк аны да жасайт элек» деген сөзү эл ичинде кеңири айтылып келет.
 Ошондой эле Кылычбек уста ээрди жакшы чаап, камчыны келтире өргөн.
 Учурда да «Кылычбектин ээри» деп суусамырлыктар колдонуп келет.
 Жаныш уруусу устачылыгы менен даңкталып келген.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бөкөнбаев Мамыркожо

Бөкөнбаев Мамыркожо (29. 2. 1936-ж. туулган, Суусамыр өрөөнү, Кожомкул кыштагы) - улуттук спорт боюнча эмгек сиңирген машыктыруучу, эмгек каарманы.
 
 Эмгек жолун 1957-ж. «Рассвет» колхозунда чабан болуп баштаган.
 Ушул кесипте 1997-жылга чейин 47 жыл эмгектенген.
 Учурда жеке менчик «Бай-Тилек» дыйкан чарбасын жетектеп келет.
 Чарбада койчу болуп иштеп жүргөндө үч жолу Кыргыз ССРинин Жогорку Кеңешине депутат болуп шайланган (1975-85), 1991-95-жылдары Кыргыз Республикасынын борбордук шайлоо комиссиясына мүчө болгон.
 «Ардак Белгиси» (1973), Октябрь Революциясы (1976), Ленин (1982), Эмгек Кызыл Туу (1991) ордендери, СССРдин Эл чарбачылыгында жетишкендиги үчүн «Коло медалы» (1968), Лениндин 100 жылдыгы юбилейлик (1970), «Эмгек ардагери» (1987) жана 2006-ж. «Даңк» медалдары менен сыйланган.
 Ардак грамоталарга да татыктуу болгон.
 Ал улуттук көк-бөрү оюнунун өнүгүшүнө чоң салым кошуп, «Рассвет» командасын уулу Индусбек Бөкөнбаев экөө уюштуруп, аларды машыктырып оюндун жайылышына зор эмгек кылган.
 Алгачкы «Нооруз-97» турниринде «Рассвет» командасы 1-орунду жеңип алган.
 Бул команда азыр да милдештерге ийгиликтүү катышып турат.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар